google/wiki40b huggingface dataset:
Redonda

Geografi

Redonda ligger øst i Det karibiske hav og er en del av De små Antiller. Det er den minste av de tre øyene som utgjør Antigua og Barbuda. Øya ligger 22 km nordvest av Montserrat, 32 sørøst av Nevis og 56 km vest-sørvest av Antigua.
Øya er resten av en utslokt vulkan som stiger bratt opp av havet til en høyde på 305 meter. Arealet er 1,3 km². Øya er preget av bratte klipper og det er bare én strand der det er mulig å gå i land fra båt. Suppeskilpadde og karett er observert i havet ved Redonda.
Øya er hekkested for sjøfugl. Særlig viktig er koloniene av praktfregattfugl, maskesule, rødfotsule og brunsule, mens det finnes også brunnoddy. Det antas at graveugle er standfugl. Det finnes seks krypdyrarter, hvorav tre øglearter er endemiske.
Vegetasjonen er preget av gras, kaktus i slekten Opuntia og med enkelte trær av arten Ficus citrifolia.
Det finnes en populasjon av geiter på øya.

Historie

Kristoffer Columbus kom over øya på sin andre Amerika-ferd i 1493 og gjorde krav på den for Spania. Han kalte den Santa Maria la Redonda. Columbus gikk imidlertid aldri i land. Første kjente europeiske strandhogg fant sted i 1687.
I 1860-årene ble det hentet ut fosfat fra guanoforekomster på øya ved hjelp av arbeidskraft hentet fra Montserrat. Et amerikansk selskap, Redonda Phosphate Company, sto bak driften, med eksport for det meste til USA og Tyskland. I 1901 bodde 120 personer på øya. Da første verdenskrig kom, holdt guanodriften opp og arbeiderne flyttet. Bygninger og utstyr ble ødelagt i en orkan i 1929 og de siste vaktmennene forlot da øya. Den har vært ubebodd siden.
Storbritannia gjorde krav på Redonda i 1869 for å komme USA i forkjøpet. I 1872 ble øya underlagt Antigua.
Redonda er i offentlig eie.
Bokn

Tusenårssted

Kommunens tusenårssted er et sted ved en historisk kvednabekk. Der er det oppført et kvernhus slik det stod i gamle dager. Det var tidligere mange kvernhus langs bekken, som går fra Boknabergsvatnet og ut i Boknasundet. Kommunens tusenårstre er plantet på plassen.
Kommunen arrangerte en åpen folkeavstemning for innbyggerne som avgjorde plassen, og formålet var å gjenskape et historisk miljø. Kommunen har også en tomt på den ene sida av bekken, som er tiltenkt museumsformål, som bl.a. innebærer flytting av bygdemuseet. Det er en intensjon om å utvikle forskjellige aktiviteter i dette miljøet, bl.a. for Den kulturelle skolesekken, og stedet har hatt sporadiske aktiviteter opp igjennom, med bl.a. skoleklasser og pensjonister som har vist hvordan de laga mel før i tida.

Kommunikasjon

E39 går over alle de tre hovedøyene, og ekspressbussene gir god forbindelse nordover til Haugesund og Bergen, samt sørover til Stavanger. Ferge Arsvågen-Mortavika.
Flaggruten sørover har sitt siste stopp før Stavanger i Føresvik. 
Kommunen har to campingplasser, en på Vestre Bokn og en like ved E39 på Austre Bokn. For båtfolket er det ny gjestehavn i Føresvik med bunkringsmuligheter og butikk/post.
Shaowu

Shaowu (kinesisk: 邵武; pinyin: Shàowǔ) er et byfylke i provinsen Fujian i Folkerepublikken Kina. Det ligger under byprefekturet Nanping.
Befolkningen var på 300 170 innbyggere i 1999.
Her tales minspråket shaojiang.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Ingeborg Gude

Bakgrunn

Ingeborg Gude var datter av diplomaten Ove Gude (1853–1910) og Luise (Lilly) Egeberg (1856–1900). Moren var av slekten Egeberg (som opprinnelig kom fra Sjælland), mens faren var av slekten Gude, sønn av maleren Hans Gude (1825-1903). Faren giftet seg igjen med Elna de Stjernholm.  
Ingse flyttet med faren som hadde flere posteringer i London, Madrid, København og Berlin. 
Etter farens død på post i Washington i 1910, flyttet Ingse med stemoren og søsteren Sigrid til Roma. Der giftet Ingse seg i 1912 med kunstneren Mario Caprino (1881–1959), som var sønn av en høyesterettsadvokat. De ble foreldre til filmskaperen Ivo Caprino (1920–2001) like etter flyttingen til Kristiania, der Mario raskt fikk arbeid som italiensk konsul. De bodde på Snarøya. I 1923 ble de eiere av Snarøen Hovedgård, men gården ble ødelagt i brann samme år. De gjenreiste imidlertid bygningen.

Kunstnerisk virke

Ingse skilte seg fra Mario omkring 1927, og flyttet sammen med maleren Bernhard Dorotheus Folkestad (1879–1933). På denne tiden begynte hun for alvor å male.  
Bernhard Folkestad døde i 1933. Senere var hun samboer med den danske maler og kunstkritiker Pola Gauguin (1883–1961) og startet med tinn og var innehaver av Tinnboden i Oslo.  I 1941 utkom hennes første bok. Ingse Gude ble den første kvinnen som var med i Visens Venner (etablert 1944), og skrev selv flere viser med anti-nazistisk innhold. Hun illustrerte frem til 1947 Pus Thaulows spalte i Dagbladet.  
Søsteren Sigrid (Simba) Gude (1882–1998) hadde giftet seg med ingeniør og fjellklatrer Alf Bonnevie Bryn (1889–1949). Ingse Gude bodde hos søsteren og svogeren i lengre perioder. Deres datter Siri Gude Bryn (1922–1999) giftet seg i 1950 med tinnsmeden Bjarne Sandemose (1924–2013). Sandemose var fra 1948 en av Ingeborg Gudes sønns nære medarbeidere ved Caprino Filmstudio.  
Ingse laget noen dukker som skulle brukes i en oppsetning av Frithjof Tidemand-Johannessen (1916–1958). De ga sønnen Ivo inspirasjon til hans første dukkefilm, Tim og Tøffe (1949), som Ingse laget dukkene til. Hun hadde siden 1948 jobbet fulltid i et eget verksted i filmstudioet på Snarøya Hovedgård, der eksmannen Mario fortsatte å bo frem til sin død i 1959. Mario hadde i 1954 spilt tinnsmeden som støpte i Den standhaftige tinnsoldat. 
Ingse Gude var involvert i alle av sønnens filmer frem til sin død i 1963. Hun ble etterfulgt som modellør av Ingeborg Riiser, som hadde vært assistent i Ingse Gudes siste film Papirdragen (1963). Riiser var også modellør for produksjonen Flåklypa Grand Prix. Senere overtok Ivo Caprinos datter Ivonne Caprino modelleringsarbeidet.
Albert Camus

Forfatterskap

Camus hadde sitt gjennombrudd i 1942 med romanen Den fremmede, og ble straks anerkjent som forfatter. Han fikk utgitt tre romaner: Den nevnte Den fremmede, Pesten fra 1947 og Fallet fra 1956. Temaet i alle disse tre verkene er mennesker som forsøker å leve ærlig og uforstilt. I Pesten er budskapet at midt i lidelsen gjelder det å vise medmenneskene godhet. Om de gode gjerningene ikke redder oss, er de til hjelp mot tilværelsens meningsløshet. Fellesskapsfølelsen tjener til å gjenreise menneskets verdighet. I motsetning til Sartre stiller Camus opp absolutter som rettferd, lykke og godhet. Sartre trodde ikke på disse, og det utartet til en polemikk mellom de to som i 1952 satte punktum for vennskapet deres. 
I Fallet har Camus et annet budskap. Det fortelles om en vellykket advokat som en sen høstnatt blir vitne til at en kvinne kaster seg i Seinen. Lamslått hører han skrikene hennes forsvinne nedover elven. Da han senere vender tilbake til stedet, hører han en rå latter som i likhet med kvinneskriket forsvinner nedover elven. Dette tolker han som en forbannelse fordi han ikke reddet kvinnen. Han slår seg ned i Amsterdams havnekvarter, der han går rundt og bekjenner for andre for at de skal innse hvordan menneskene er. Vår trang til absolutter som rettferd, sannhet og godhet er ifølge Camus' advokatskikkelse bare et skalkeskjul for forfengelighet og egoisme. Beskjedenhet er et redskap til å briljere, dyden et redskap til å undertrykke. Det er dette som er «fallet», eller syndefallet.
Camus ble tildelt Nobelprisen i litteratur i 1957.
Som filosof orienterte han seg mot eksistensfilosofien og dens idé om menneskets totale frihet. Martin Heidegger, Karl Jaspers og Søren Kierkegaard er blant de filosofer som har hatt innflytelse på hans tenkning. 
Hans filosofiske hovedverk er Menneskets opprør som ble utgitt i 1951. Det filosofiske essay Myten om Sisyfos fra 1942 er en beskrivelse av den absurde livsopplevelse, og setter søkelys på selvmord.
Han omkom ved en bilulykke i 1960, 46 år gammel.
The Menace Within

The Menace Within er et musikkalbum med Emancer, utgitt i 2005.
Janus Nabil Bakrawi

Biografi

Han er sønn av en polsk mor og en palestinsk-jordansk far, som kom til Danmark på 1960-tallet som fremmedarbeider. Han er oppvokst både i Jordan, Polen og Danmark. Som 14-årig flyttet han til Nørrebro, hvor han, via Dramaskolen i Teglgårdsstræde, ble interessert i teaterarbeide. I 1992 kom han inn på Skandinavisk Teaterskole og gikk ut i 1995. I 1998 var han med til at skrive manuskript til filmen Pizza King, hvor han også spiller rollen som den kriminelle Bobby. Han huskes av de fleste for sin rolle som den rebelske taxisjåføren i TV-serien Taxa, og har også en forholdsvis stor rolle i Ørnen.
Nuclear Emergency Support Team

Nuclear Emergency Support Team (NEST) er en gruppe vitenskapsmenn, ingeniører og teknikere som er underlagt National Nuclear Security Administration i det amerikanske Energidepartementet. Gruppens mandat er å være beredt til å respondere umiddelbart til enhver form for radiologisk ulykke eller hendelse hvor som helst i verden.
Ifølge Bulletin of the Atomic Scientists har NEST kapasitet til å deployere så mange som 600 mannskaper til åsteder for radiologiske hendelser, selv om det vanligvis ikke sendes mer enn 45 mannskaper. NEST har en stor mengde utstyr (med vekt opptil 150 tonn) og har tilgang på støtte fra en flotilje av luftfartøyer som inkluderer fire helikoptre og tre fly, alle bestykket med sensorer.
Esperanza (Paysandú)

Transport

Ruta 90 de los Charrúas forbinder Esperanza med Orgoroso og Guichón.
Trigonophorus hookeri

Utseende

En middelsstor, avlang, skinnende grønn gullbasse. Hannen har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også en kort pigg som går fra bakhodet forover. Hunnen har lignende, men noe mindre, framspring.  Kroppen er ganske fint punktert, uten tydelige punktstriper på dekkvingene. Beina er mørke.

Utbredelse

Arten lever i India.
National Women's Hall of Fame

National Women's Hall of Fame er en amerikansk institusjon som ble opprettet i 1969. Hensikten er å hedre kvinner som har gitt viktige bidrag til kunst, idrett, næringsliv, utdanning, offentlig virksomhet, vitenskap og filantropi. Galleriet ligger i Seneca Falls i staten New York, byen som regnes som fødested for den amerikanske kvinnerettsbevegelsen.
De nominerte blir valgt ut på grunnlag av de endringene de var med på å gjennomføre som påvirket sosiale, økonomiske eller kulturelle aspekter av samfunnet, deres betydelige nasjonale eller globale innflytelse, og resultatene av deres prestasjoner, samt den varige verdien av deres prestasjoner.
Kunstakademi

Et kunstakademi er en sammenslutning av betydningsfulle kunstnere, en læreanstalt for billedkunst eller en kombinasjon av dette. Kunstakademier som kunstnerselskap kan tilsvare vitenskapsakademier, mens de som steder for høyere kunstutdanning kan sammenliknes med universiteter. De er vanligvis eid og drevet av staten, og lærerne kalles ofte professorer.

Historikk

Kunstakademiene har sitt opphav i de italienske Sankt Lukas-gildene i middelalderen. Disse gildene var kunstnerlaug som var oppkalt etter malernes skytshelgen evangelisten Lukas. De spredte seg til flere steder i Europa, men ble på 1600- og 1700-tallet erstattet av kunstakademier som overtok utdanninga av nye utøvere og andre funksjoner i fagets interesse. Det første som regnes som et moderne akademi, var det offentlige Accademia del Disegno i Firenze i 1565. Det franske Académie Royale de Peinture et de Sculpture (Paris 1648) fikk etterfølgere flere steder i Europa. I Skandinavia kom Kungliga Akademien för de fria konsterna (Stockholm 1735) og Det Kongelige Akademi for de Skønne Kunster (København 1754). Norges kunstakademi kom i 1909 ved et stortingsvedtak der presidentens dobbeltstemme avgjorde bevilgningen som skulle til.
Det ble også opprettet private akademier, med undervisning av en kjent læremester. Av de mere kjente kan nevnes Académie Julian og Académie Colarossi, Begge i Paris på 18– og 1900-tallet.

I Norge

I Norge ble Den kongelige tegneskole, seinere kalt Statens Håndverks- og Kunstindustriskole, dannet i Oslo i 1818, mens Statens kunstakademi ble etablert i 1909. Fra 1996 er disse undervisningstilbudene en del av Kunsthøgskolen i Oslo. Vestlandets kunstakademi ble opprettet i 1973. Den gikk inn i Kunsthøgskolen i Bergen i 1996. Kunstskolen i Trondheim ble statlig kunstakademi i 1987 under navnet Kunstakademiet i Trondheim (KIT). KIT ble fra 1996 innlemmet i Norges teknisk-naturvitenskapelige universitet (NTNU) som en del av fakultet for arkitektur og billedkunst. I 2007 kom kunstakademiet i Tromsø.
Lily Cole

Karriere

Lily Cole er mest kjent for sin modellkarriere, etter at hun blant annet har vært på forsiden til både den amerikanske, italienske, britiske, japanske og koreanske versjonen av magasinet Vogue. I 2004 ble hun dessuten kåret til "Årets modell" på British Fashion Awards. Hun har også opptrådt naken i Playboy og i det franske magasinet Paradis.
I februar 2014 skal hun også ta et modelloppdrag med verdensmesteren i sjakk Magnus Carlsen.
Som skuespiller har hun vært med i filmer som St. Trinian's (2007) og The Imaginarium of Doctor Parnassus (2009). Hun var også med i en birolle i Snow White and the Huntsman (2012).
Margrethe von der Lühe

Hoffdame

Hun ble i 1766 hoffdame hos prinsesse Louise, 1768 overhoffmesterinne hos dronning Caroline Mathilde og i 1774 fikk hun samme stilling hos enkedronning Juliane Marie. 
Etter ektefellens død i 1784 giftet hun seg med generalløytnant, gehejmeraad Christian Frederik Numsen (1741–1811). Hun døde 1 oktober 1826, femten år etter sin annen manns død.
KV41

KV41 er et gravkammer i Kongenes dal i Egypt. Dette var den siste graven funnet av den franske egyptologen Victor Loret, i 1899. Den er ikke blitt utgravd eller undersøkt. Det er uklart hvem graven tilhører; det kan eventuelt ha vært Tetisheri.
Solvang (California)

Solvang galleri

Fotos fra Solvang, California
Microlepta

Utseende

Mioddelsstore, avlangt-ovale, gulrøde bladbiller, dekkvingene kan være svarte med metallisk glans.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er utbredt i Sørøst-Asia (Malaysia, Sulawesi) og Oseania.
Cyclommatus martinii

Utseende

En middelsstor (hannen 30-43 millimeter lang), matt brun hjortbille. Arten er variabel i størrelsen, hos hannen er kjevene forholdsvis større jo større hannen er (allometrisk vekst), men hos denne arten blir de ikke påfallende store. Store hanner har kraftige, ganske rette mandibler, disse har en innoverrettet tann rundt midten og er kløvde i spissen. Antennene er ganske lange og tynne, omtrent så lange som hodets bredde. Hodet har ikke sidekjøler, og er jevnt, tett og fint punktert. Dekkvingene er matte med noen fine lengdestriper. Beina er slanke, gulbrune.  Hunnen er mindre enn hannen, uten forstørrede kjever, brun, i motsetning til hannen er kroppen tydelig punktert.

Levevis

Larvene utvikler seg i råtne trestammer.

Utbredelse

Arten er utbredt på Borneo.
Hessische Landesbibliothek

Hessische Landesbibliothek (Det hesseske statsbiblioteket) er statsbiblioteket i Hessen, en av Tysklands delstater, og ligger i Wiesbaden.
Bursimarka

Bursimarka er en grunnkrets og ei grend i Fauske kommune i Nordland. Den ligger rundt fem kilometer vest for Sulitjelma, på nordsida av Langvatnet. I 2014 hadde stedet 178 innbyggere. Navnet «Bursi» er av samisk opprinnelse og kan bety «bruser som fra et hav», og henspiller på fossen i Rupsielva like ved.
Ubayd Allah al-Mahdi Billah

Ubayd Allah al-Mahdi Billah, kjent som Said ibn Husayn (arabisk: عبيد الله بن الحسين المهدي, født 31. juli 873 i ʿAskar Mukram i Chusistan, død  natten til 4. mars 934 i al-Mahdiya) regnes som grunnleggeren av Fatimid-dynastiet, det eneste store sjiamuslimske kalifatet, og etablerte fatimidstyre i store deler av Nord-Afrika. Dette gjorde han på begynnelsen av 900-tallet e.Kr.
Etter at han hadde erklært seg selv som den første imamen av Fatimid-dynastiet, hevda han at han nedstammet direkte fra Fatima, datter av den islamske profeten Muhammed, via Fatimahs sønn Hussain og hans etterkommer Ismail.

Stormester for den ismailittiske daʿwa

Abdallah al-Mahdi ble født i ʿAskar Mukram og overtok etter sin onkel Abū š-Šalaġlaġ i 899 som det fjerde overhode ledelsen av den  ismailittiske daʿwa-bevegelse hvorfra fatimidesynastiet skulle utspringe.
Imidlertid kom det først til en dyp krise i bevegelsen da Said overfor sine mest betydelige misjonærer (Dais) gav seg til kjenne som den etterlengtede mahdi. Så langt var det bare blitt handlet i den skjulte eller tilhyllede syvende imam Muhammad ibn Ismails navn. Dette skifte av den ventede mahdi-figur førte under Hamdan Qarmat til frafall av ismailittene i Irak og i al-Hasa, som deretter ikke anerkjente Saids ledelse (qarmater). Også i Iran ble fatimidene først under kalif Abu Tamin al-Muizz igjen anerkjent som lederne av ismailittene.
Som ennå tilhyllet mahdi levde Said videre forkledt som kjøpmann i den syriske by Salamya. Men i 902 måtte han forlate byen, etter at hans tilhengere hadde røpet hvem han var. På flukten fra abbasidene slo han seg til slutt med i Sijilmasa i det sørlige Marokko, som den gang ble regjert av midraridene. Etter at aghlabidene ble styrtet av Abu Abdallah al-Shi'i dro denne med sin hær av kutama-berbere til  Sijilmasa, hentet mahdien derfra og førte ham til Ifriqiya.
Vorstehhund korthåret

Opprinnelse og alder

Vorstehhund korthåret ble avlet fram fra jakthunder som f.eks. pointer og ungarsk vizsla på 1800-tallet.

Bruksområde

Korthåret vorsteher er en fuglehund som primært avles som jakthund på fugl, men den har også kvaliteter for annen type jakt og som brukshund og familiehund.
Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.
Regjeringen Moltke I

Regjeringen Moltke I var Danmarks regjering 22. mars 1848–16. november 1848. Den kalles også Marsministeriet. Regjeringen ble dannet etter marsrevolusjonen og var Danmarks første regjering etter eneveldets fall.
Endringer: 24. mars, 6. april og 1. november.
Filipinmulciber

Utseende

En middelsstor, blank, rødbrun trebukk, kroppen er forholdsvis kraftig. Hodet er temmelig stort, antennene tynne og omtrent så lange som kroppen. Pronotum er omtrent så langt som bredt, med en avrundet knøl midt på hver sidekant. Dekkvingene har utstikkende "skuldre" og er parallellsidige med fine lengdefurer.

Utbredelse

Arten er utbredt på Filippinene (Luzon).
Mahmudabad (fylke)

Mahmudabad er et fylke i provinsen Mazandaran i Iran. Hovedstaden av fylket er Mahmudabad. Fra målingen i 2006 var fylkets befolkning 90 054 i 24 135 familier. Fylket er delt i to distrikter: det sentrale distriktet og Sorkhrud-distriktet. Fylket har to byer: Mahmudabad og Sorkhrud.
Coccothorax

Utseende

En middelsstor, avlang, gulbrunlig trebukk. Antennene er tynne og litt lengre enn kroppen. Hodet er nokså bredt med noe utstående fasettøyne. Pronotum er tønneformet, på oversiden med fire blanke knøler som er forbundet med blanke striper. Dekkvingene er omtrent jevnbrede. Beina er forholdsvis lange med kølleformede lår.

Utbredelse

Arten er utbredt i Australia (Queensland)
Lenvik (Evenes)

Samisk bygd

Bygda Lenvikmark har tradisjonelt hatt mange samiske innbyggere, og Just Qvigstad tok med ord fra Lenvik i  Just Qvigstad lappiske ordbok fra Ibestad, Lenvik og Ofoten, som var et håndskrevet manuskript, men som i 2009 ble gitt ut av forlaget Skániid girjie.
Fairey Flycatcher

Konstruksjon og utvikling

Flycatcher ble konstruert for å møte Marinens krav til et fly som kunne erstatte Gloster Nightjar, utstyrt med, enten en  Armstrong Siddeley Jaguar motor eller en Bristol Jupiter stjernemotor. Både Fairey og Parnall leverte fly som møtte disse spesifikasjoner. Fairey med Flycatcher og Parnall med Parnall Plover. Den første av tre prototyper Flycatchers hadde sin jomfrutur 28. november 1922. Den hadde en Jaguar II motor, men en Jupiter IV motor ble senere installert. Små ordere  for både Flycatcher (ni fly) og Plover (ti fly) for evaluering. Etter evalueringen ble Flycatcher valgt for full produksjon.

Teknisk beskrivelse

Flycatcher var bemerkelsesverdig for sin tid og var ett av de første fly, spesielt for operasjon fra  hangarskip. Det hadde flaps langs begge vingers fulle lengde. Disse kunne felles ned  for landing og takeoff, noe som gjorde at flyet bare brukte  50 yd (46 m) av dekket  "to come and go."
I skroget ble det brukt både tre og metall med kledning av duk. Et heller «tuklete» understell kunne byttes ut med pongtonger for amfibisk bruk
Hydrauliske hjulbremser ble senere tilpasset for lettere å kunne stoppe på den begrensede plassen på et hangarskip. Bremsekrok på understellet var var innført på de tidlige modeller.

Operasjonell historie

Produksjon av Flycatcher begynte ved Fairey's Hayes fabrikk i 1923 og fe første ble levert til  Fleet Air Arm. Flycatcher ble brukt på alle britiske hangarskip i tiden. Om lag 192 fly ble bygget. En typisk plassering var på hangarskipet HMS «Courageous» hvor 16 Flycatchers Ble brukt sammen med 16 Blackburn Ripon og 16 rekognoseringsfly.
Detp var pulært blant piloter, Flycatchers var lett å fly, lett manøvererbart.  Det var med disse at Air Arm utviklet  den slagtaktikk som ble brukt under Andre verdenskrig.
Flycatcher ble også brukt av Home, i Middelhavet, Østindia og Kina.
Under tjeneste i Folkerepublikken Kina var Flycatcher aktiv mot kinesiske pirater i havet nær Hong Kong

Museumsfly

Intet ekte fly er bevart, men Marinens luftfartsmuseum har en eplika av Flycatcher som ble bygget i 1977. Registerert som G-BEYB ble det fløyet frem til 1996, da det ble satt på museum. I øyeblikket er det plassert immuseets magasin hvor publikum hsr tidvis adgang.
Longkou kullkraftverk

Longkou kullkraftverk er et kullkraftverk i provinsen Shandong i det nordøstlige Kina. Det har en installert produksjonskapasitet på 1 000 MW. Anlegget ble påbegynt i 1980 og stod ferdig i 1996.
Weverson Leandro Oliveira Moura

Landslaget

Leandro spilte én landskamp for Brasils herrelandslag.
Jacob Adkin

2014

Adkin vant det skotske juniormesterskapet i motbakkeløp i 2014. Han deltok i EM i motbakkeløp 2014, og kom der på åttendeplass i juniorklassen (U20). Storbritannia kom der på fjerdeplass i lagkonkurransen. Han deltok også i VM i motbakkeløp 2014, der han kom på 23.-plass, og fikk bronse i lagkonkurransen i juniorklassen.

2015

Han ble skotsk juniormester i motbakkeløp i mai 2015, for andre år på rad. I det skotske mesterskapet i terrengløp kom han på tiendeplass i juniorklassen. Han deltok i juniorklassen under EM i motbakkeløp 2015 i Portugal, og kom der på sjetteplass individuelt og tredjeplass i lagkonkurransen. I september kom han på åttendeplass i juniorklassen under VM i motbakkeløpp 2015 i Wales, og fikk bronse i lagkonkurransen.

2016

Han kom på 26.-plass i det britiske mesterskapet i motbakkeløp, og deltok ikke i EM eller VM denne sesongen.

2018

Adkin deltok i seniorklassen under VM i motbakkeløp 2018, og kom der på sjetteplass individuelt, som beste britiske utøver. Storbritannia kom på fjerdeplass i lagkonkurransen.

2019

Den 7. juli 2019 vant han EM i motbakkeløp 2019, foran Stian Øvergaard og Xavier Chevrier. Han fikk også gull i lagkonkurransen sammen med det britiske laget.